“จักรกฤศฏิ์” แจง “อุตตม” สภาพคล่อง “บินไทย” ยังดูแลได้ เตรียมเจรจาหนี้ KTB
"จักรกฤศฏิ์ พาราพันธกุล" รักษาการดีดีการบินไทย แจง "อุตตม" สภาพคล่อง THAI ยังดูแลได้ เตรียมเจรจา KTB เจ้าหนี้รายใหญ่
"จักรกฤศฏิ์ พาราพันธกุล" รักษาการดีดีการบินไทย แจง "อุตตม" สภาพคล่อง THAI ยังดูแลได้ เตรียมเจรจา KTB เจ้าหนี้รายใหญ่
1 มิ.ย. 2563

นายอุตตม สาวนายน รัฐมนตรีว่าการกระทรวงการคลัง เปิดเผยว่า นายจักรกฤศฏิ์ พาราพันธกุล รองปลัดกระทรวงการคลัง ในฐานะรองประธานกรรมการคนที่ 2 และรักษาการกรรมการผู้อำนวยการใหญ่ บริษัท การบินไทย จำกัด (มหาชน)​ (THAI)​ หรือดีดีการบินไทยรายงานว่า ขณะนี้การบินไทยอยู่ระหว่างการปรับแผนการดำเนินงานหลังจากยื่นต่อศาลล้มละลายกลางเพื่อเข้าสู่กระบวนการฟื้นฟูกิจการ
“รักษาการดีดีการบินไทย รายงานผมว่าเรื่องหนี้และสภาพคล่องของบริษัทการบินไทยยังดูแลได้ ส่วนจะมีสภาพคล่องเหลือใช้กี่เดือนนั้น ทางรักษาการดีดีการบินไทยบอกว่ายังดูแลได้” นายอุตตม กล่าว
ส่วนกรณีธนาคารกรุงไทย ยึดเงินของ บมจ.การบินไทย เพื่อจ่ายชำระหนี้ทั้งหมด รวมถึงเงินเดือนที่จะจ่ายให้พนักงานด้วยจนทำให้พนักงานเกิดความปั่นป่วนนั้น นายอุตตม กล่าวว่า ขณะนี้ยังไม่ได้รับรายงานในเรื่องดังกล่าว อย่างไรก็ตาม การเข้าสู่กระบวนการฟื้นฟูกิจการนั้นส่วนหนึ่งก็ต้องมีการเจรจากับเจ้าหนี้ โดยหนึ่งในเจ้าหนี้รายใหญ่ คือ ธนาคารกรุงไทย (KTB)